Коул Спраус

**Коул Митчелл Спраус** (кейде қателесіп **Спроус**; ; туылды: 4 тамыз 1992, Ареццо, Тоскана, Италия) — американдық актёр, Дилан Спраустың егіз бауыры. Ол «Достар» сериалындағы *Бэн Гәллер*, "Disney Channel" арнасындағы «Зак пен Кодидің Балғын Өмірі» және «Зак пен Коди палубада»  комедиялық  сериалдағы *Коди Мартин*нің рөлімен танымал. Сондай-ақ 2017 жылы "The CW" арнасында көрсетілетін Ривердэйл сериалында *Джагхэд Джонс* рөлін ойнаған.

## Өмірбаяны
Егіздер Дилан мен Коул Италияның Ареццо қаласында дүниеге келді, онда олардың ата-аналары *Мәттью Спраус* пен *Мэлани Райт* Тосканада ағылшын тілінен сабақ берём жүрген. Коул егізі Диланнан 15 минут өткен соң дүниеге келді. Коулға американдық джаз әншісі және пианист Нат Киң Коулдың есімі берілді . Коул туылғаннан кейін, 4 айдан соң отбасы туған жеріне Лоң-Бич, Калифорнияға көшті.

## Мансабы
Ағайынды Спраус өздерінің мансабын кино мен теледидардан ертерек бастады, дәлірек айтсақ, 8 айдан бастап, әжесі *Джонин Бут Райт* — актриса және драма мұғалімінің арқасында. Коулдың мансабының көп бөлігі ағасымен өтті, алғашында олар жарнамаларға, телешоулар мен фильмдерге бірге түсетін немесе тіпті бір рөлді бөлісіп ойнайтын. Коул Спраус өзінің мансабының алғашқы кезеңінде ағасымен бөліскен рөлдердің ішінде: «Grace Under Fire» телесериалындағы *Патрик Кәлли*дің рөлі (1993-1998), 1999 ж. «Үлкен Әкетай» фильміндегі *Джулиан*ның рөлі және 2002 ж. «The Master of Disguise» комедия фильміндегі кішкентай *Фисташио Дисгайзи*. Сондай-ақ, 1999 жылы Коул «Ғарышкердің әйелі» фильмінде Джонни Депп пен Шарлиз Теронмен бірге ойнады. 2001 жылы Кол «Достар» комедиялық сериалында *Росс Гәллер*дің баласы *Бэн* рөлін ойнады. Бұл оның ағасынан бөлек ойнаған алғашқы рөлі. Ағайындылар жасы ұлғайған сайын, олар жеке кейіпкерлер ретінде көбірек рөлдерді ала бастады, бірақ көбінесе сол жобаларда жұмыс істеді.  Олардың сол шығармадағы жеке кейіпкерлер ретіндегі алғашқы рөлі «MADtv» скетчтегі балалар болды. Коул 2005 жылы «Disney Channel» арнасындағы «Зак пен Кодидің Балғын Өмірі» комедиялық сериалында *Коди Мартиннің* рөлін алады, ал Дилан *Зак Мартин*. Сериал едәуір даңққа ие болды және бірқатар сериалдар алынды, ал Зак пен Коди басқа да бірнеше теледидарлық жобаларда (мысалы, «Уэйверли Сиқыршылары» және «Ханна Монтана») камео ретінде пайда болды. 2008 жылы сол сериалдың спиноффы «Зак & Коди палубада»  және онымен байланысты фильмдегі рөлді сомдап шығады.

Алайда, 2011 жылы олар актерлік мансапқа үзіліс жариялап, Нью-Йорк университетіне түсу туралы мәлімдеген, онда Коул археология және басқа гуманитарлық пәндерге баса назар аударды. Университетті аяқтағаннан кейін (2015 жылы) екеуі де киноға оралды, бірақ қазір әрқайсысы жеке-жеке.

9 ақпанда, 2016 жылы Коул "The CW" арнасында көрсетілетін «Арчи Комикс» кейіпкерлеріне негізделген «Ривердэйл» жасөспірім драмалық сериалда *Джагхэд Джонс* рөлін сомдады. Сериалдың тұсаукесері 2017 жылдың 26 ​​қаңтарында өтті.

2019-да Коул наурыз айында шығарылған «Бір метр қашықтықта» романтикалық драмада ойнады және фильм прокатта өзін жақсы көрсетті. Ол онда өзі ауыратын муковисцидоз ауруымен ауыратын қызға ғашық болады (қыздың рөлін Хэйли Лү Ричардсн ойнайды). Бұл оның бірінші, «Үлкен Әкетай» фильмінен кейін 20 жыл өткен соң, ірі театр фильміндегі екінші басты рөлі болды.

## Жеке өмірі
Коулда Instagram желісінде екі аккаунт бар, негізгіден басқа, екіншісі бар, онда ол кездейсоқ өтіп бара жатқан адамдардың оны түсіріп жатқанда суретке түсіреді екен. "Elle" сұхбатында ол өз жанкүйерлерін мазасыздықпен жеңгенін түсіндірді. Бұл туралы алаңдаушылық кеткеннен кейін, ол екінші аккаунтты жаңартуды тоқтатты.

Коул фотосуретке қызығушылық танытады. 2011 жылы ол фотограф ретінде жеке сайтын іске қосып, Нью-Йорк университетінде сабақтарға қатыса бастады. Ол көптеген сәнді басылымдарға, оның ішінде *[[Teen Vogue]]*, *[[L'Uomo Vogue]]*, *[[The Sunday Times|The Sunday Times Style]]* және *[[W журнал]]*ына модель болып қана қоймай, фотограф болып атсалысты.

2017 жылдан бастап, ол *[[Ривердэйл (телесериал)|Ривердэйл]]* сериалындағы әріптесі Лили Райнхартпен кездесіп жүрді. Жұлдызды жұп 2020 жылға дейін бірге болды.

## Марапаттар мен номинациялар

## Дереккөздер

## Сілтемелер

*  Коул Спраус IMDb-де
*  Коул Спраус Instagram-да 
*  Коул Спраус Twitter-де